Beretning fra Stortingsrepresentant Kathy Lie, Buskerud valgkrets 2021

Etter en intens valgkamp kapret Kathy Lie utjevningsmandatet i Buskerud valgkrets. Kathy fikk plass i familie og kulturkomiteen og ble valgt som medlem av Nordisk råd hvor hun sitter i utvalget for velferd i Norden.

Et intenst arbeid i høst startet med **SVs alternative Statsbudsjett** hvor den store satsingen handlet om:

* økt barnetrygd for alle, samt å stanse avkorting av sosialhjelpen mot barnetrygden.
* Mer midler til barnevern både statlig og kommunalt.
* Barne og ungdomsorganisasjonene, BUA
* Mer penger til krisesenter og incest og voldtektssentrene.
* Sikre organisasjonene som jobber for likestilling og mot diskriminering på alle områder
* For kulturen handlet de store satsingene om de store fondene som deles ut av kulturen selv som kulturfondet, filmfondet, fond for lyd og bilde og mediestøtten.
* Stor satsing på litteratur og bibliotek gjennom innkjøpsordningene.
* Urbefolkning, samer og skogfinner.

Underveis måtte vi også vurdere og kommentere Solbergregjeringens budsjettforslag, Hurdalsplattformen og regjeringen Støres forslag til budsjettjusteringer. Deretter var det bare å kaste seg ut i budsjettforhandlinger med regjeringen.

Budsjettforliket ga disse resultatene for familiefraksjonen:

* Stans i avkortning av sosialhjelp mot barnetrygden
* Økt bevilgning til offentlig barnevern med 50 millioner i tillegg til regjeringens økning på 100 mill.
* 4 millioner mer i støtte til barne og ungdomsorganisasjonene

Budsjettforliket ga disse resultatene for kulturfraksjonen

* 5 millioner i økt støtte til samisk film
* 2 millioner i økt driftsstøtte til verdens eldste seilende skonnert Anna Rogde
* 1 million i ekstra driftstilskudd til TV-Bra
* 5 millioner i økning til Skuespiller og dansealliansen, som gir kunstnere fast ansettelse og lønn mellom oppdrag, og til opprettelse av en musikerallianse.

I tillegg har koronakrisepakkeforhandlinger krevd sin tid, sammen med løpende saker i komiteen. Jeg har vært med på et representantforslag om at Norge skal ratifisere 3. tillegsprotokoll til FNs barnekovensjon om at barn skal ha individuell klagerett i FNs barnekomite. For øvrig finnes oversikt over skriftlige spørsmål og innlegg på talerstolen på stortinget.no. Der ligger også oversikt over saker i komiteen.